**Obec Zubák, so sídlom Zubák č.164, 020 64,**

**zastúpená Pavlom Gelom, starostom obce, IČO: 00317977**

vyhlasuje podľa ust. § 281 až § 288 Obchodného zákonníka

**obchodnú verejnú súťaž č. OVS 2/2025**

na odkúpenie nehnuteľnosti s týmito podmienkami:

VYHLASOVATEĽ OBCHODNEJ VEREJNEJ SÚŤAŽE:

**Obec Zubák**

Zastúpená: Pavlom Gelom, starostom obce

 Sídlo: 164, Zubák, 020 64

 IČO: 00317977

Číslo účtu: SK8902000000001000426372

Kontakt: + 421 908 601 605  starosta@obeczubak.sk

 OBSAH NÁVRHU ZMLUVY, NA KTOROM VYHLASOVATEĽ TRVÁ:

1. Predmetom obchodnej verejnej súťaže je odpredaj budovy zbrojnice na Majeroch, Zubák č.231, k.ú. Zubák, KN C 833 vo výmere 170m²

 2. Účastníkmi súťaže ponúkaná kúpna cena musí byť minimálne vo výške 65 000 eur.

3. **Víťaz súťaže zaplatí kúpnu cenu pred podaním zmluvy na vklad v katastri nehnuteľností najneskôr do jedného mesiaca od vyhodnotenia súťaže; inak má vyhlasovateľ právo odstúpiť od zmluvy. Víťaz súťaže je povinný uhradiť správne poplatky súvisiace s podaním návrhu na vklad vlastníckeho práva do katastra nehnuteľností a náklady za vyhotovenie znaleckého posudku č.171/2024 vo výške 200 eur.**

4. Súťažiaci berie na vedomie, že účinky odstúpenia od zmluvy podľa bodu 4. nastávajú doručením písomného oznámenia vyhlasovateľa o využití tohto práva. Odstúpením od zmluvy zmluva zaniká (§ 344 a § 349 Obchodného zákonníka).

 OSTATNÉ SÚŤAŽNÉ PODMIENKY:

5. Technické informácie o nehnuteľnosti poskytne a prístup k nehnuteľnosti za účelom obhliadky je možné dohodnúť u starostu obce Pavol Gelo, tel. +421 908 601 605, e-mail: starosta@obeczubak.sk.

 6. **Návrhy do obchodnej verejnej súťaže sa podávajú cez elektronickú schránku alebo v listinnej podobe, pričom o podobe podania návrhu rozhoduje záujemca**.

**7**. **Spôsob podávania listinných návrhov**: Návrh na uzatvorenie kúpnej zmluvy, ktorý je prílohou tohto vyhlásenia obchodnej verejnej súťaže, musí byť podaný písomne v piatich vyhotoveniach , podpísaný fyzickou osobou oprávnenou na takýto právny úkon a doručený na adresu: Obec Zubák, č.164, 020 64, Zubák v zalepenej obálke s výrazným označením „ NEOTVÁRAŤ - súťaž č. OVS 2/2025 – Zbrojnica na Majeroch“.

**8. Spôsob podávania elektronických návrhov**: Návrh na uzatvorenie kúpnej zmluvy, ktorý je prílohou tohto vyhlásenia obchodnej verejnej súťaže môže podávať do elektronickej schránky obce Zubák súťažiaci a to prostredníctvom webového sídla www.slovensko.sk, kde si zvolí „všeobecnú agendu“, zvolí poskytovateľa služby – obec Zubák. Po zobrazení správy „Vytvorenie správy“ v časti „Údaje o správe“ uvedie do predmetu nasledovné: „ NEOTVÁRAŤ - súťaž č. OVS 2/2025 – zbrojnica na Majeroch“. V časti „ Elektronický dokument“ uvedie do „ predmetu“ nasledovné: „ NEOTVÁRAŤ - súťaž č. OVS 2/2025 – zbrojnica na Majeroch“. Do textu elektronického dokumentu uvedie súťažiaci svoj text. Ak ide o originály dokumentov alebo o dokumenty, ktoré by boli inak úradne osvedčené, musia byť podpísané zaručeným elektronickým podpisom súťažiaceho.

9. Víťaz súťaže musí mať voči obci Zubák v čase do uzatvorenia zmluvy vysporiadané všetky záväzky.

**10. Lehota na predkladanie návrhov končí dňa 25.3.2025 o12 hod.**

 11. Predložený návrh zmluvy a príloh nemožno odvolať, meniť, opraviť a dopĺňať po uplynutí lehoty určenej v podmienkach na predkladanie návrhov. Od podmienok súťaže sa návrh nemôže odchýliť.

12. Do obchodnej verejnej súťaže nebudú zahrnuté návrhy, ktoré budú doručené po termíne uvedenom v bode 12. vyhlásenia súťaže a návrhy, ktoré nebudú spĺňať požiadavky uvedené vo vyhlásení obchodnej verejnej súťaže. Na takéto návrhy nebude vyhlasovateľ prihliadať a budú pri vyhodnocovaní obchodnej verejnej súťaže zo súťaže vylúčené.

**13. Vyhlasovateľ si vyhradzuje právo odmietnuť všetky predložené návrhy alebo zrušiť súťaž**.

14. Všetky návrhy podané do obchodnej verejnej súťaže obec zverejní po uplynutí lehoty na podávanie návrhov po dobu minimálne 30 dní na úradnej tabuli obce a na webovom sídle obce. Najvýhodnejší návrh bude vyhodnotený komisiou na vyhodnocovanie ponúk. Výsledok výberu je záväzný. Víťazný návrh kúpnej zmluvy bude starostovi predložený na podpis do 15 dní odo dňa vyhodnotenia súťaže.

 15. Účastníci súťaže budú o výsledku súťaže informovaní do 15 pracovných dní od vyhodnotenia obchodnej verejnej súťaže.

 Pavol Gelo v.r.

Zverejnené: na úradnej tabuli obce: 11.03.2025

na webovom sídle a facebookovej stránke obce: 11.03.2025

Príloha č. 1

**OVS 2/2025 Vyhlásenie účastníka obchodnej verejnej súťaže č. 2/2025 v zmysle zákona č. 315/2016 Z.z. o registri partnerov verejného sektora**

 Dolu podpísaný účastník obchodnej verejnej súťaže:

Meno, priezvisko, obchodné meno: ..................................................................................................................................................................Trvale bytom/sídlo: ........................................................................................................................ Dátum nar. /IČO: ............................................................................................................................. Štatutárny orgán: ............................................................................................................................

týmto v súvislosti s predloženým súťažným návrhom do obchodnej verejnej súťaže na predaj majetku obce Zubák vyhlasujem a potvrdzujem, že:

1. **som zapísaný v registri partnerov verejného sektora** v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov
2. **povinnosť zápisu do registra partnerov verejného sektora** v zmysle zákona č. 315/2016 Z.z. o

registri partnerov verejného sektora a o zmene a doplnení niektorých zákonov v znení neskorších predpisov sa na mňa nevzťahuje z dôvodu: .................................................................................................................................................... .................................................................................................................................................... ....................................................................................................................................................

1. **povinnosť zápisu do registra partnerov verejného sektora sa na mňa vzťahuje, a túto povinnosť si splním v lehote najneskôr do 40 dní odo dňa vyhodnotenia obchodnej verejnej súťaže.**

V .............................., dňa .............................

 Meno, priezvisko, podpis